[VIDEO] Rakaman Pertama “Jurassic World: Dominion” Bawa Penonton Ke Zaman Dinosaur
Universal Pictures dan Amblin Entertainment telah mendedahkan teaser pertama filem Jurassic World: Dominion arahan Colin Trevorrow. Teaser tersebut merupakan petikan dari pratonton khas berdurasi 5 minit yang akan disiarkan secara eksklusif di tayangan IMAX filem F9, mulai hari Jumaat ini, 25 Jun. Dalam video dibawah, penonton dibawa ke zaman kewujudkan dinosaur, iaitu sekitar 65 juta tahun yang lalu, melihat sejumlah dinosaur yang belum pernah ditampilkan dalam francais Jurassic.  Jurassic World: Dominion dipimpin bintang Jurassic World Chris Pratt, Bryce Dallas Howard, Jake Johnson, Omar Sy Daniella Pineda, Justice Smith, dan BD Wong. Filem ini juga menampilkan beberapa bintang dari filem asal Jurassic Park seperti Laura Dern, Sam Neill, Jeff Goldblum, dan Campbell Scott. Beberapa karakter baru turut diperkenalkan dan akan dilakonkan oleh Mamoudou Athie, DeWanda Wise, Dichen Lachman, Scott Haze, dan Isabella Sermon. Colin Trevorrow kembali sebagai pengarah dan turut menulis lakonlayar bersama Emily Carmichael, berdasarkan cerita yang dirangka oleh Derek Conolly dan Trevorrow. Penerbit Eksekutif adalah Steven Spielberg bersama Alexandra Derbyshire dan Trevorrow. Jurassic World: Dominion akan ditayangkan pada Jun 2022.